Ján Gabriel : Slovensko s Európu, to je budúcnosť

Je veľa javov de možno preukázať ze navonok vyzerá skutočná podstata inak ako sa javí. Na ľudstve je optimistické, že homo sapiens doteraz skoro vždy dokázal tu podstatu nielen odhaliť, ale akýkoľvek klam postupne odvrhol.

Slovensko sa rozhodlo budovať demokraciu parlamentného typu. Má to v ústave a má neustálu snahu ústami politikov o upevňovanie a plné uplatňovanie jej princípov v riadení spoločnosti.

Zároveň s týmito proklamovanymi snahami prebieha v spoločnosti  tvrdý hospodársky proces zahŕňajúci transformáciu plánovaného  socialistickeho hospodárstva na trhové kapitalistické.

Tieto dva procesy sa stretli v reálnom  spoločenskom súboji.  Neustále narážajúc na lobizmus vlastníkov kapitálu a ciele politikov vznikali vládne  zoskupenia. Vždy bolo pri ktorejkoľvek vláde preukázané prepojenie politikov na vplyvné ekonomicky činné osoby. V podstate bola skoro priama úmera medzi silou strany a množstvom jej podpory kapitálovými vlastníkmi.  A tu sme pri prvom konštatovaní o zdaní, pretože politici apriori tvrdia o vlastnom rozhodovaní bez sponzorov a teda vytvárajú zdanie svojej nezávislosti.

Žiaľ, bude to pokračovať ďalej pretože systém jedného volebného obvodu pre parlamentne voľby to v podstate zabezpečuje.  V tomto systéme ak chce strana byť úspešná musí postaviť kampaň na vodcovi, ktorý presvedčí voliča. Ale samozrejme i vodca má potom rozhodujuce kompetencie. Jednoznačne plne rozhoduje o bytí svojich ovečiek. Keď si dáme dokopy reálnu silu sponzorov a vodcov je asi zaťažko plne tvrdiť niečo o rozvoji demokracie. Skôr uvažujme, že je to použitie autoritatívnych prvkov v spoločnosti takze plna demokracia je iba zdanie. Z toho sa dá dostať iba zmenou volebného zákona . Je potrebné plné naše úsilie v tomto smere . Myslím si, že tento prístup k uplatňovaniu politiky zásadnou príčinou súčasného stavu našej spoločnosti. Základom pre strany nie je dosiahnutá práca pre voliča, ale uspokojenie lobystov na jednej strane  a škandalizácia na druhej.  Európa nie je na tom oveľa lepšie . Stále pretrváva snaha o koncentráciu právomoci na Brusel. Jednoducho superštát je na programe dňa. Ale vráťme sa k demokracii. Kto rozhoduje v EÚ ? Sú to ľudia volení? Veď v EK sú ľudia volení mocnosťami nie občanmi.  Znovu sme pred zistením, že zdanie klame, pretože nie je to v súlade s princípami parlamentnej demokracie, ale sa to podobá systému socializmu, kde v skutočnosti nerozhodol parlament, ale funkcionári strany, ktorých volila len malá časť občanov krajiny - členov danej strany.

Jednoducho pre rýchlejšie a pohodlne rozhodovanie sme znovu privítali prvky autoritatívneho rozhodovania.

Hranie sa „na zdanie“ pokračuje neustále a je stále nebezpečnejšie. Veľká Európa vítala utečencov z Ázie a Afriky bez toho žeby si uvedomila ciele radikálneho islamizmu a vôbec možnosti prichodiacich. Treba pripomenúť, že v EÚ stále prebieha proces zväčšovania práv LGBTI. Minimálne sú to protichodne tendencie, ktoré nie sú v súlade so židovsko-kresťanskými koreňmi  Európy.  Keď sme na klube upozorňovali na priebeh a dôsledky imigrácii, tak sme boli označení za konšpirátorov. Teraz vládni činitelia štátov EÚ hovoria to isté. Verím, že to zdanie vítania sa zmení na racionálny prístup k riešeniu. Jednoducho nevytvárajme klam vítania, ale buďme solidárni s tými, čo to potrebujú, lebo sú v ohrození života. To sú kresťania. Dotlačme bohaté arabské štáty, aby sa o moslimov postarali a prestali ich aj vraždiť.

Rozumný prístup potrebujeme predovšetkým v obchode bez teraz prebiehajúcej neustálej snahy vytvárania bariéry v medzinárodnom meradle. Nebude možné udržať vysokú životnú úroveň Európy bez vzájomne výhodného obchodu vo svetovom priestore.  Ak sa EÚ dostane do úlohy malého pridruženého hráča nemá šancu.  Súčasný  vývoj ukazuje obrovský rast aktivít Euroázie. USA zadali líniu Amerika predovšetkým. Keď v tomto svete nedokáže EÚ sa spojiť a zabojovať za svoje záujmy tak asi ťažko to skončí iba odchodom Veľkej Británie.  Populizmus začal veľmi kvitnúť a je stále viac nákazlivý, stačí sa pozrieť na susedné Poľsko. Životná úroveň, sociálne istoty a bezpečnosť sú prvorade atribúty života Európanov. Stojí i za to zabojovať za myšlienky, že život je jedinečný a nikto nemá právo ho zobrať a že rodina muža a ženy je základ society.  A komu sa to nepáči, má plne právo hľadať si miesto tam, kde jeho náhľady na spoločnosť budú akceptované.

V podstate súčasná klubová téma Slovensko ako ďalej sa prelína celým obdobím klubu. Už 25 rokov hľadáme odpovede. Môžem iba skonštatovať, že naše myšlienky kedykoľvek boli výbornými podnetmi pre další vývoj. Boli v súlade s dobou, kedy vznikli. Je zaujímavé, že aj keď na začiatku boli často odmietané, tak neskoršie boli uplatnené .

Bude ma  tešiť, keď EÚ sa plne prebudí a začne riešiť aktuálne mimoriadne vážne problémy počnúc súčasnou imigráciou s tým spojeným terorizmom a hroziaci negatívny obchodnoekonomicky vývoj. Slovensko je plne závislé na EÚ a jeho prosperita je priamo úmerná od jej vývoja . Preto je velmi jednoduché povedať ako dalej : "Slovensko s Európou, to je budúcnosť".